PRITARTA

Plungės rajono savivaldybės tarybos

2024 m. lapkričio 28 d. sprendimu Nr. T1-260

**JUNGTINĖS VEIKLOS SUTARTIS DĖL ŽEMAITIJOS KULTŪRINIO IDENTITETO STIPRINIMO BENDRŲ VEIKSMŲ TELŠIŲ REGIONO FUNKCINĖJE ZONOJE**

2024 m. \_\_\_\_\_\_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_

(vieta)

Vadovaudamosi Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtinto Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“ (toliau – Aprašas), 48.2 papunkčiu ir įgyvendindamos 2024–2029 m. Telšių regiono funkcinės zonos strategiją (toliau – Strategija), patvirtintą Mažeikių rajono savivaldybės tarybos 2024 m. gegužės 30 d. sprendimu Nr. T1-177 „Dėl 2024–2029 m. Telšių regiono funkcinės zonos strategijos patvirtinimo“, Plungės rajono savivaldybės tarybos 2024 m. gegužės 30 d. sprendimu Nr. T1-144 „Dėl 2024–2029 m. Telšių regiono funkcinės zonos strategijos patvirtinimo“, Rietavo savivaldybės tarybos 2024 m. gegužės 30 d. sprendimu Nr. T1-86 „Dėl 2024–2029 m. Telšių regiono funkcinės zonos strategijos patvirtinimo“ ir Telšių rajono savivaldybės tarybos 2024 m. gegužės 30 d. sprendimu Nr. T1-215 „Dėl 2024–2029 m. Telšių regiono funkcinės zonos strategijos patvirtinimo“, ir joje numatytą veiksmą 1.11.31 „Jungtinės veiklos sutarties dėl Žemaitijos kultūrinio identiteto stiprinimo bendrų veiksmų Telšių regiono funkcinėje zonoje sudarymas“,

Mažeikių rajono savivaldybė, atstovaujama savivaldybės merės Rūtos Matulaitienės, veikiančios pagal Mažeikių rajono savivaldybės tarybos 2024 m. ....... .. d. sprendimu Nr. ........ „Dėl.....................................“ suteiktą įgaliojimą, (toliau – 1 Partneris),

ir

Plungės rajono savivaldybė, atstovaujama savivaldybės mero Audriaus Klišonio, veikiančio pagal Plungės rajono savivaldybės tarybos 2024 m. .......... .. d. Nr. ........ „Dėl ..................................“ suteiktą įgaliojimą, (toliau – 2 Partneris),

ir

Rietavo savivaldybė, atstovaujama savivaldybės mero Antano Černeckio, veikiančio pagal Rietavo savivaldybės tarybos 2024 m. ........... .. d. sprendimu Nr. ....... „Dėl ..........................................“ suteiktą įgaliojimą, (toliau – 3 Partneris),

ir

Telšių rajono savivaldybė, atstovaujama savivaldybės mero Tomo Katkaus, veikiančio pagal Telšių rajono savivaldybės tarybos 2024 m. ........ .. d. sprendimu Nr. ...... „Dėl ................... suteiktą įgaliojimą, (toliau – 4 Partneris),

toliau kartu vadinamos Šalimis arba Partneriais, o kiekviena atskirai Šalimi arba Partneriu, siekdamos stiprinti Žemaitijos kultūrinį identitetą ir užtikrinti, kad šia paslauga galėtų naudotis visi Partnerių gyventojai, įvertinusios tai, kad tikslinga veikti bendrai, rodydamos gerą valią bei vadovaudamosi teisingumo, protingumo ir sąžiningumo principais, susitarė ir sudarė šią Jungtinės veiklos sutartį (toliau – **Sutartis**).

**1. SUTARTIES DALYKAS**

1.1. Šia Sutartimi Šalys susitaria bendrai vykdyti 2024–2029 m. Telšių regiono funkcinės zonos strategijoje numatytą etninės kultūros ir identiteto puoselėjimą (toliau – Paslauga) pagal Sutarties 1-ame priede įvardytas veiklas.

1.2. Šalys, siekdamos 1.1 papunktyje nurodyto tikslo, Sutartyje nurodytomis sąlygomis ir tvarka, sujungdamos Sutarties 2 skyriuje įvardytą darbą ir žinias, kitus piniginius ir nepiniginius įnašus (toliau kartu – Įnašai), įsipareigoja vykdyti (įgyvendinti) Sutarties 1-ame priede įvardintas veiklas rotaciniu principu – kiekvienais kalendoriniais metais atsakinga skirtinga rajono savivaldybė, rikiuojant jas taip: Mažeikių rajono savivaldybė, Plungės rajono savivaldybė, Rietavo savivaldybė, Telšių rajono savivaldybė.

1.3. Šioje Sutartyje numatytiems įsipareigojimams vykdyti naujas juridinis asmuo, registruotinas Lietuvos Respublikos įstatymų nustatyta tvarka, nebus sukuriamas.

**2. ŠALIŲ ĮNAŠAI**

2.1. Šalys susitaria, kad įnašai turtu nėra daromi, išskyrus Sutartyje aptartus atvejus. Kiti Šalių įnašai bus tokie:

**2.1.1. Partnerių įnašai:**

2.1.1.1. žmogiškieji ištekliai, žinios, kvalifikacija ir patirtis;

2.1.1.2. paslaugai įgyvendinti skirtų atsakingų darbuotojų darbo laikas;

2.1.1.3. transportas;

2.1.1.4. kiti veiklai užtikrinti reikalingi ištekliai.

2.2. Šalys nustato, kad kiekvienas Partneris savivaldybės biudžeto lėšomis finansuoja jo atsakomybei numatytų veiklų pagal Sutarties 1-ą priedą įgyvendinimą.

2.3. Kiekviena iš Šalių padengia savo patirtas išlaidas.

**3. BENDRŲ REIKALŲ TVARKYMAS**

3.1. Šalys susitaria, kad kiekvienais kalendoriniais metais atsakinga skirtinga rajono savivaldybė (toliau – Koordinatorius),rikiuojant jas taip: Mažeikių rajono savivaldybė, Plungės rajono savivaldybė, Rietavo savivaldybė, Telšių rajono savivaldybė, vadovaus Šalių jungtinei veiklai ir atstovaus Šalims įgyvendinant numatytą Paslaugą.

3.2. Partneriai susitaria, kad Partnerių paskirti ir įgalioti atstovai:

3.2.1. Rūta Končiūtė-Mačiulienė, Mažeikių rajono savivaldybės administracijos Kultūros, sporto ir paveldosaugos skyriaus vedėja (tel. (0 443) 90 686, mob. +370 682 35 027; el. p. ruta.konciute@mazeikiai.lt);

3.2.2. Ingrida Uznevičiūtė, Plungės rajono savivaldybės administracijos Kultūros, turizmo ir viešųjų ryšių skyriaus vyriausioji specialistė, (tel. (0 448) 73 117; mob. +370 640 53 623; el. p. ingrida.uzneviciute@plunge.lt);

3.2.3. Jolanta Bertauskienė, Rietavo savivaldybės administracijos Švietimo, kultūros ir sporto skyriaus vyriausioji specialistė (kultūrai) (tel. Nr. (0 448) 73 231; el. p.: jolanta.bertauskiene@rietavas.lt)

3.2.4. Monika Domarkienė, Telšių rajono savivaldybės administracijos Kultūros ir turizmo skyriaus vedėja (tel. (0 444) 22 368, mob. +370 614 70 834; el. p. monika.domarkiene@telsiai.lt).

3.3. Įgalioti atstovai vadovauja Partnerių jungtinei veiklai ir yra Šalių įgalioti atstovauti Šalims santykiuose su trečiaisiais asmenimis tiek, kiek tai susiję su jungtine veikla, šios Sutarties vykdymu ir Paslaugos įgyvendinimu, bei atlikti visus su tuo susijusius veiksmus, organizuoti dokumentų, taip pat sutarčių ir susitarimų su trečiaisiais asmenimis pasirašymą, atlikti visus kitus būtinus veiksmus, reikalingus Paslaugai įgyvendinti, ir atstovauti Šalims Paslaugos įgyvendinimo metu. Šalys įgalioja 3.2 papunktyje numatytus atstovus veikti Šalių vardu ir susitaria, kad šiems asmenims atskiras Šalių įgaliojimas nebus išduodamas. Jeigu 3.2 papunktyje numatyti atsakingi asmenys keičiami, tai bus įforminama atskiru Šalių susitarimu.

3.4. Šalys taip pat susitaria, kad už tiekėjų parinkimą, prekių, paslaugų bei darbų pirkimų organizavimą bus atsakingas kiekvienas iš Partnerių atskirai.

3.5. Tuo atveju, jei Paslaugai įgyvendinti reikalingos prekės, paslaugos ar darbai turi būti įsigyjami vadovaujantis Lietuvos Respublikos viešųjų pirkimų įstatymo reikalavimais arba kitų, pirkimus reguliuojančių, teisės aktų, reikalavimais, kai Viešųjų pirkimų įstatymas netaikomas, Šalis, kuri vykdys atitinkamą pirkimą, įsipareigoja laikytis visų teisės aktų numatytų reikalavimų.

3.6. Partneris turi teisę vieną kartą per einamuosius metus šios Sutarties galiojimo metu pareikalauti pateikti raštu ir (arba) žodžiu duomenis ir informaciją apie jungtinės veiklos įgyvendinimą ir eigą, taip pat pateikti susipažinti bet kokius su jungtinės veiklos vykdymu susijusius dokumentus ir kitą informaciją, įskaitant finansines ataskaitas ar jų kopijas, o Koordinatorius įsipareigoja pateikti tokias ataskaitas, informaciją, dokumentus ar jų kopijas kaip galima greičiau.

3.7. Partneriai įsipareigoja teikti vienas kitam pagalbą visais organizaciniais ir administraciniais klausimais, susijusiais su šios Sutarties vykdymu, atsižvelgti į kiekvieno rekomendacijas ir pasiūlymus dėl bendros veiklos bei visokeriopai bendradarbiauti ir konsultuotis vykdant šią Sutartį bei įgyvendinant Paslaugą.

3.8. Šalys susitaria neužsiimti veikla, kuri galėtų trukdyti bendriems tikslams pasiekti, bei susilaikyti nuo bet kokių kitų veiksmų, galinčių turėti neigiamos įtakos bendrai veiklai, Paslaugai ir šiai Sutarčiai įgyvendinti.

**4. ŠALIŲ TEISĖS IR ĮSIPAREIGOJIMAI**

**4.1. Koordinatorius įsipareigoja:**

4.1.1. vykdyti Šaliai priskirtas veiklas, kaip tai numatyta šios Sutarties 1-ame priede;

4.1.2. vystyti suburtos mobilios etnokultūros puoselėjimo komandos veiklą, taikyti jos viešinimo (informavimo ir komunikacijos) priemones;

4.1.3. teikti žemaičių tarme parengtą informaciją apie lankytinų objektų, įeinančių į teminius Funkcinės zonos turistinius maršrutus, Žemaitijos Turizmo informacijos centrui įtraukti į naujai sukurtą regioninį Turizmo išteklių ir paslaugų informacinį įrankį (informacinę sistemą / duomenų mainų sistemą);

4.1.4. atsakyti už savo paslaugų ir darbų kokybę bei garantinių įsipareigojimų vykdymą;

4.1.5. vieną kartą per ketvirtį organizuoti susitikimus, kurių metu būtų aptariamos kiekvieno Partnerio veiklos, rezultatai ir pasiekimai;

4.1.6. teikti 2024–2029 m. Telšių regiono funkcinės zonos strategijos koordinatoriui Plungės rajono savivaldybės administracijai informaciją, susijusią su Sutartyje numatytų įsipareigojimų vykdymu;

4.1.7. bet kokią veiklą derinti su šios Sutarties nuostatomis, laiku ir tinkamai šalinti visus trūkumus bei pažeidimus, įskaitant tuos, kurie yra nustatyti Paslaugą prižiūrinčių institucijų.

**4.2. Koordinatorius turi teisę:**

4.2.1. veikti Šalių vardu, sudaryti sutartis, sandorius su trečiaisiais asmenimis, prisiimti įsipareigojimus prieš trečiuosius asmenis, kurie yra numatyti šioje Sutartyje arba yra būtini siekiant ekonomiškai įgyvendinti Paslaugą;

4.2.2. kreiptis į Partnerį su prašymu atlikti teisės aktų ar Šalių susitarimu jo kompetencijai priskirtus veiksmus, susijusius su Paslaugos įgyvendinimu po Paslaugos įgyvendinimo laikotarpio pabaigos;

4.2.3. kontroliuoti trečiųjų asmenų atliekamus veiksmus, susijusius su Paslaugos įgyvendinimu, bei taikyti jiems sutartinę atsakomybę;

4.2.4. naudotis Paslaugos rezultatais, gautais ją įgyvendinus.

**4.3. Partneris turi teisę:**

4.3.1. teikti pasiūlymus ir rekomendacijas dėl bendros veiklos įgyvendinant Paslaugą;

4.3.2. naudotis Paslaugos rezultatais, gautais ją įgyvendinus.

**4.4. Partneris įsipareigoja:**

4.4.1. skirti atsakingą darbuotoją (-us), dalyvausiantį (-čius) vykdant veiklas ir įgyvendinant Paslaugą;

4.4.2. laiku ir tinkamai atsakyti į Koordinatoriaus ir (arba) institucijų klausimus, prašymus, pretenzijas, kurie būtini siekiant tinkamai vykdyti šią Sutartį;

4.4.3. teikti duomenis ir dokumentus, kurie yra būtini siekiant tinkamai įgyvendinti Paslaugą;

4.4.4. viešinti informavimą apie Paslaugą bei bendradarbiauti vykdant viešinimo veiksmus, kaip numatyta teisės aktuose. Informaciją taip pat skelbti savo ir pavaldžių įstaigų interneto puslapiuose;

4.4.5. deleguoti atsakingus specialistus dalyvauti viešinimo ir komunikacijos veiksmų įgyvendinime;

4.4.6. informuoti apie objektų, numatytų šios Sutarties 1-ame priede, pasikeitimus, veiklos keitimus ir kitą aktualią informaciją.

**5. BENDRA ŠALIŲ VEIKLA**

5.1. Šalys įsipareigoja bendrai įgyvendinti Paslaugos numatytus tikslus pagal Sutarties   
1-ame priede išvardintas veiklas.

5.2. Šalys, vykdydamos šią Sutartį, užtikrina ir tai, kad kiekvieno įgyvendinto Paslaugos uždavinio naudą gaus tikslinės grupės dviejose ar daugiau socialiniais ir (ar) ekonominiais ryšiais susijusiose arba potencialiai tokius ryšius galinčiose suformuoti savivaldybėse. Vykdant Sutartį Šalys bendrai naudoja materialinius, organizacinius, žmogiškuosius ir (ar) finansinius išteklius.

5.3. Šalys įsipareigoja įgyvendinant Paslaugą ir po jos įgyvendinimo bendras paslaugos teikimui būtinas išlaidas dalinti taip:

5.3.1. Mažeikių rajono savivaldybei – 32,4 proc.;

5.3.2. Plungės rajono savivaldybei – 25,6 proc.;

5.3.3. Rietavo savivaldybei – 10,0 proc.;

5.3.4. Telšių rajono savivaldybei – 32,0 proc.

**6. ŠALIŲ ATSAKOMYBĖ**

6.1. Šalys yra atsakingos už bendras Partnerių jungtinės veiklos nesutartines prievoles solidariai.

6.2. Už Sutarties vykdymą ir įgyvendinimą kiekviena Šalis atsako pagal šioje Sutartyje prisiimtus įsipareigojimus proporcingai savo įnašo dalies dydžiui.

6.3. Nepaisant Šalių solidarios atsakomybės prieš trečiuosius asmenis, Šalys susitaria, kad išlaidos ir nuostoliai, atsiradę dėl vienos iš Šalių kaltų veiksmų ar neveikimo, tenka šiai Šaliai ir turi būti jos visiškai atlyginti. Šalis, nepagrįstai vengusi ir (arba) atsisakiusi vykdyti Sutartį ar realiai jos nevykdanti, yra kaltoji Šalis. Nukentėjusioji (-osios) Šalis (-ys) taip pat turi teisę apriboti kaltosios Šalies naudojimosi Projekto rezultatais teisę. Kiekvienu atveju kaltės dydis (reikšmingumas) ir konkretūs apribojimai nustatomi Šalių susitarimu ar, nesant galimybės susitarti, nepriklausomo eksperto išvada.

6.4. Kiekviena Šalis yra individualiai atsakinga už savo įnašo tikslumą ir adekvatumą, už savo darbuotojus bei rezultatus.

**7. SUTARTIES GALIOJIMAS, PAKEITIMAS IR NUTRAUKIMAS**

7.1. Sutartis įsigalioja nuo jos pasirašymo momento ir galioja iki visų įsipareigojimų įvykdymo arba iki šios Sutarties nutraukimo joje nurodytomis sąlygomis ir tvarka.

7.2. Sutartis gali būti keičiama arba papildoma tik visų Šalių rašytiniu susitarimu, kuris tampa neatsiejama Sutarties dalimi.

7.3. Sutartis gali būti nutraukiama Lietuvos Respublikos civilinio kodekso nustatyta tvarka. Šalis, inicijuojanti Sutarties nutraukimą, įsipareigoja padengti visus susidariusius finansinius nuostolius dėl Sutarties nutraukimo.

7.4. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitoms Šalims motyvuotą raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas (jei tokio pobūdžio prašymą galima pagrįsti dokumentais). Į pateiktą prašymą pakeisti atitinkamą Sutarties sąlygą kitos Šalys motyvuotai atsako ne vėliau kaip per 20 (dvidešimt) kalendorinių dienų. Šalims nesutarus dėl Sutarties sąlygų keitimo, Sutartis nekeičiama.

7.5. Sutarties nutraukimas neatleidžia Šalių nuo tinkamo sutartinių įsipareigojimų, atsiradusių iki jos nutraukimo, įvykdymo. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies ar įsipareigojimų įvykdymą.

7.6. Jeigu Sutartis vienos Šalies nevykdoma arba netinkamai vykdoma, kitos Šalys gali inicijuoti Sutarties nutraukimą.

7.7. Ginčai ar kiti nesutarimai arba reikalavimai, kylantys iš šios Sutarties ar susiję su šia Sutartimi, sprendžiami derybomis. Nepavykus ginčo (ar kito nesutarimo) išspręsti derybomis per 30 (trisdešimt) kalendorinių dienų nuo derybų pradžios, ginčas sprendžiamas teisme pagal Lietuvos Respublikos teisę, pasirenkant teismingumą pagal Koordinatoriaus buveinės vietą.

**8. BAIGIAMOSIOS NUOSTATOS**

8.1. Šalys užtikrina, kad Sutarties galiojimo metu jos pateiks viena kitai rašytinius pranešimus dėl bet kokio įvykio, aplinkybės ar sąlygos, kuri galėtų daryti įtaką šiai Sutarčiai ar sukelti jos pažeidimą, atsiradimo ar egzistavimo, taip pat, kad jos veiks gera valia viena kitos atžvilgiu ir dės pastangas užtikrinant, kad ši Sutartis būtų vykdoma.

8.2. Nė viena iš Šalių neturi teisės perleisti savo įsipareigojimų, teisių ar reikalavimų, kylančių iš šios Sutarties.

8.3. Šalys įsipareigoja užtikrinti tinkamą asmens duomenų, gautų vykdant šią Sutartį, tvarkymą, atitinkantį 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (tolau – Bendrasis duomenų apsaugos reglamentas, BDAR) bei Lietuvos Respublikos asmens duomenų teisinės apsaugos įstatyme keliamus reikalavimus.

8.4. Visi Šalies viena kitoms perduodami pranešimai turi būti siunčiami paštu arba elektroniniu paštu šioje Sutartyje nurodytais adresais arba, jeigu Šalys yra raštu informavusios viena kitas apie tų adresų pasikeitimus, kitais, Šalių nurodytais, adresais. Pranešimai taip pat gali būti perduodami kitoms Šalims pasirašytinai. Pasikeitus Šalių adresams bei rekvizitams, Šalys privalo per 3 (tris) darbo dienas apie tai raštu informuoti viena kitas.

8.5. Sutartis sudaroma 4 vienodais egzemplioriais (po vieną kiekvienai Šaliai) arba sudaroma elektroninio ryšio priemonėmis (tokiu atveju pasirašyta Sutartis kitai šaliai pateikiama el. paštu ar kitu el. būdu). Abu Sutarties sudarymo būdai yra laikomi lygiaverčiais.

8.6. Sutarties neatskiriamas 1 priedas yra:

8.6.1. Šalių veiklų ir atsakomybių pasidalijimas.

**ŠALIŲ ADRESAI IR REKVIZITAI**

|  |  |
| --- | --- |
| **1 Partneris**  Mažeikių rajono savivaldybė  Laisvės g. 8, 89223 Mažeikiai  Luminor Bank AS, banko kodas 40100  Sąskaitos Nr. LT83 4010 0407 0001 0058  tel. (0 443) 98 204  el. paštas administracija@mazeikiai.lt  Mažeikių rajono savivaldybės merė  Rūta Matulaitienė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | **2 Partneris**  Plungės rajono savivaldybė  Vytauto g. 12, LT-90123, Plungė  Luminor Bank AS, banko kodas 40100  Sąskaitos Nr. LT43 4010 0430 0007 0025  tel. (0 448) 73 166  el. paštas savivaldybe@plunge.lt  Plungės rajono savivaldybės meras  Audrius Klišonis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |
| **3 Partneris**  Rietavo savivaldybė  Laisvės a. 3, 90311 Rietavas  AB „Swedbank“, banko kodas 73000  Sąskaitos Nr. LT29 7300 0100 0256 3050  tel. (0 448) 73 200  el. paštas savivaldybe@rietavas.lt  Rietavo savivaldybės meras  Antanas Černeckis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | **4 Partneris**  Telšių rajono savivaldybė  Žemaitės g.14, 87133 Telšiai  Luminor Bank AS, banko kodas 40100  Sąskaitos Nr. LT09 4010 0428 0003 0059  tel. (0 444) 54 761  el. paštas info@telsiai.lt  Telšių rajono savivaldybės meras  Tomas Katkus  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_