

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO 1998 M. BALANDŽIO 28 D. VALSTYBINĖS ŽEMĖS NUOMOS NE ŽEMĖS ŪKIO VEIKLAI SUTARTIES NR. N68/98-0294 PAKEITIMUI**

2024 m. lapkričio 28 d. Nr. T1-284

Plungė

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsniu, Lietuvos Respublikos žemės įstatymo 9 straipsnio 3 dalimi ir 6 dalies 1 punktu, Lietuvos Respublikos Vyriausybės 1999 m. kovo 9 d. nutarimo Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ II skyriaus 3 skirsnio 43 punktu, 2024 m. birželio 12 d. paveldėjimo teisės pagal testamentą liudijimu Nr. 2202 ir atsižvelgiant į piliečio (duomenys neskelbtini) 2024 m. spalio 2 d. prašymą Nr. A12-2620, Plungės rajono savivaldybės taryba n u s p r e n d ž i a:

1. Pritarti 1998 m. balandžio 28 d. valstybinės žemės sklypo nuomos ne žemės ūkio veiklai sutarties Nr. N68/98-0294 (toliau – Sutartis) pakeitimui dėl 0,2222 ha ploto kitos paskirties žemės sklypo (kadastro Nr. 6804/0001:121, unikalus Nr. 6804-0001-0121), esančio Varduvos g. 39, Alsėdžių mstl., Plungės r. sav., pagal Susitarimą (toliau – Susitarimas), kuris yra pridedamas. Žemės sklypo naudojimo būdas – vienbučių ir dvibučių gyvenamųjų pastatų teritorijos. Žemės nuomos terminas nekeičiamas, paliekamas galioti pagal ankstesnę valstybinės žemės nuomos sutartį iki 2048 m. balandžio 23 d.
2. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti šio sprendimo 1 punkte nurodytą Susitarimą dėl Sutarties pakeitimo.

Savivaldybės meras Audrius Klišonis